MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

   HOTĂRÂREA  NR. 388
privind aprobarea raportului de evaluare având ca obiect preţul de pornire al negocierii achiziţionării,  de către municipiul Craiova, a imobilului alcătuit din teren și construcții, situat în str.Nicolae Romanescu, nr.112E,  înscris în Cartea Funciară nr.247686 UAT Craiova și Cartea Funciară nr.206434 UAT Craiova
             Consiliul Local al Municipiului Craiova, întrunit în şedinţa ordinară din data de 30.07.2026;
            Având în vedere referatul de aprobare nr.252047/2026, raportul nr.256078/2026 al Direcţiei Patrimoniu și raportul de avizare nr.266933/2026 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare având ca obiect preţul de pornire al negocierii achiziţionării,  de către municipiul Craiova, a imobilului alcătuit din teren și construcții, situat în str.Nicolae Romanescu, nr.112E,  înscris în Cartea Funciară nr.247686 UAT Craiova și Cartea Funciară nr.206434 UAT Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti ;   

             În conformitate cu prevederile art.1650 din Codul Civil;
   Potrivit Hotărârii Consiliului Local al Municipiului Craiova nr.196/2026 referitoare la cumpărarea (achiziționarea) de către municipiul Craiova, a imobilului-teren, în suprafață de 3850 mp şi construcţiile C1, C3, C4 şi C5 înscrise în Cartea Funciară nr. 247686 UAT Craiova şi a imobilului-teren, în suprafață de 874,50 mp, reprezentând cotă parte din terenul în suprafaţă de 1749 mp, înscris Cartea Funciară nr. 206434 UAT Craiova;      
   În temeiul art.108, art.129 alin.2 lit.c, coroborat cu alin.6 lit.b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare; 
HOTĂRĂŞTE: 
Art.1. (1) Se aprobă raportul de evaluare având ca obiect preţul de pornire al negocierii achiziţionării, de către municipiul Craiova, a imobilului alcătuit din teren şi construcţii, situat în str. Nicolae Romanescu nr.112E, înscris în Cartea Funciară nr. 247686 UAT Craiova şi Cartea Funciară nr. 206434 UAT Craiova, în cuantum de 9.843.848 lei, echivalent a 1.877.558 euro, conform anexei care face parte integrantă din prezenta hotărâre.
            (2) Valorile prevăzute la alin.(1), nu includ TVA.

Art.2. Primarul Municipiului Craiova, prin aparatul de specialitate: Compartimentul Administraţie Publică Locală și Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

